**Nacionalni park Emas** (portuglaski: *Parque Nacional das Emas*, što doslovno znači "Nacionalni park nandua") je nacionalni park koji se nalazi podijeljen između središnjih brazilskih saveznih država Goiás i Mato Grosso do Sul. Čini ga 1.320 km² *cerrado* (portugalski za "zatvoreno") savana okruženih velikim plantažama soje.

Njegovi raznoliki tropski ekosustavi su jedni od najstarijih na svijetu. Naime, milijunima godina *cerrado* je služio kao sklonište (refugij) mnogim vrstama tijekom razdoblja klimatskih promjena, kada je bio presudan i za održavanje iznimne bioraznolikosti. Zbog toga je, zajedno s Nacionalnim parkom Chapada dos Veadeiros, upisan na UNESCO-v popis mjesta svjetske baštine u Amerikama 2001. godine pod nazivom "Zaštićena područja cerrada".

Odlike
------

Klima je prosječne temperature od 24-26°C, minimalnih temperatura od 4-8 °C i najvišima od 40-42 °C.

Stijene cerrada (kvarc s tragovima kristala) su neke od najstarijih na svijetu i jako su cijenjene u industriji i terapijama kristalima.

Vegetacija parka je izrazito raznolika sa savanama koje su ispresijecane sitnim šumama, palmama i grmovima. Tu se može naći 60% svih biljnih vrsta cerrada, kao što je 25 vrsta orhideja, palme babassu i jubaea chilensis, te copaíba i tahebo.

Od životinja u parku obitava 80% životinja cerrada kao što su mnoge ugrožene vrste: pampaški jelen (*Ozotoceros bezoarticus*), močvarni jelen (*Blastocerus dichotomus*), grivasti vuk (*Chrysocyon brachyurus*), šumski pas (*Speothos venaticus*) i jaguar; te druge vrste: divovski pasanac (*Priodontes maximus*), divovski mravojed (*Myrmecophaga tridactyla*), kapibara i tapiri.

Od ptica tu se mogu pronaći mnoge savanske vrste kao što su ugrožene vrste: manji tinamu, patuljasti tinamu, žutoglava papiga (*Alipiopsitta xanthops*) i brazilski merganser (*Mergus octosetaceus*); te druge vrste: nandu, seriema, tapeti, žutoprsi tukan (*Ramphastos sulfuratus*), crni jastreb (*Spizaetus tyrannus*), crni strvinar (*Coragyps atratus*) i kraljevski strvinar (*Sarcoramphus papa*).

Izvori
------

1. ↑  Flavio H.G. Rodrigues, Leandro Silveira, Anah T .A. Jacomo, Ana Paula Carmignotto, Alexandra M.R. Bezerra, Daniela Cunha Coelho, Hamilton Garbogini, Juliana Pagnozzi, Adriani Hass: Composi~ao e caracteriza~ao da fauna de mamfferos do Parque Nacional das Emas, Goias, Brasil. Revta bras. Zool. 19. (2. str. 589. - 600. 2002. (`pt`)
2. ↑  „World Heritage Committee Inscribes 31 New Sites on Heritage List". UNESCO. Pristupljeno 13. prosinca 2012.

Vajske veze
-----------

***Emas*** na Wikimedijinoj ostavi

* Conselho Consultivo do Parque Nacional das Emas Arhivirano 2007-09-29 na Wayback Machine-u (`pt`)

| * p
* r
* u
Svjetska baština u Brazilu |
| --- |
|  | Rezervati atlantske šume obale otkrića  • Brasília  • Nacionalni parkovi cerrada: Chapada dos Veadeiros i Emas  • Svetište Dobrog Isusa u Congonhasu  • Historijski centar Diamantine  • Brazilski atlantski otočni rezervati: Fernando de Noronha i Atol das Rocas  • Historijski centar grada Goiása  • Isusovačke misije Guarana 1  • Nacionalni park Iguaçu  • Historijski centar grada Olinde  • Historijski centar grada Ouro Preta  • Zaštićeno vlažno područje Pantanal  • Historijski centar grada Salvadora da Bahie  • Rio de Janeiro: Carioca krajolici između planine i mora  • Trg sv. Franje u São Cristóvãu  • Historijski centar grada São Luísa do Maranhãa  • Nacionalni park Serra da Capivara  • Jugoistočni šumski atlantski rezervati (Serra do Mar)  • Zaštićena područja središnjeg Amazona
 | Brazilska zastava |
| **Brazilska nematerijalna svjetska baština**

Živi muzej Fandango  • Samba de Roda područja Recôncavo, Bahia  • Usmena i slikovna baština naroda Wajapi  • Yaokwa festival naroda Enawene Nawe za održavanje društvenog i kozmičkog reda  |
|  1 Zajednička svjetska baština Argentine i Brazila |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315526766
* LCCN: sh85098282

 |